**Výzva na predloženie cenovej ponuky[[1]](#footnote-1)**

**Názov predmetu zákazky:**

**„Nákup vozidla kategórie M1“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Alena Morvayová

 Telefón: (+ 421) (2) 5950 1484

 E-mail: morvayova.alena@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:** Obstarávateľ podľa § 9 zákona o verejnom obstarávaní.
2. **Názov zákazky:** Nákup vozidla kategórie M1

**Označenie zákazky:** CP 28/2025

1. **Druh zákazky:** tovary
2. **Hlavné miesto** dodania tovaru/poskytnutia služieb/uskutočnenia stavebných prác: Dopravný podnik Bratislava, a. s.
3. **Výsledok verejného obstarávania (typ zmluvy, lehota na realizáciu zákazky, platobné podmienky)**:

 Typ zmluvy: Kúpna zmluva

Lehota dodania: do 2 týždňov odo dňa doručenia objednávky na základe kúpnej zmluvy

1. **Opis predmetu zákazky**

Predmetom zákazky je dodanie osobného motorového vozidla kategórie M1, ktorého technická špecifikácia a osobitné podmienky dodania sú bližšie špecifikované v Prílohe č. 1 tejto výzvy – Opis predmetu zákazky.

1. **Spoločný slovník obstarávania**: CPV kód: 34100000-8 Motorové vozidlá

34110000-1 Osobné automobily

34115300-9 Použité dopravné vozidlá

1. **Podmienky účasti:**
	1. **Osobné postavenie**

Obstarávania sa môže zúčastniť len ten uchádzač, ktorý:

* + 1. v zmysle § 32 ods. 1 písm. e) ZVO je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky,
		2. v zmysle § 32 ods. 1 písm. f) ZVO nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu.
	1. **Finančné a ekonomické postavenie**
		1. Nepožaduje sa
	2. **Technická spôsobilosť alebo odborná spôsobilosť:**
		1. Nepožaduje sa
1. **Kritéria na vyhodnotenie ponúk:** Ponuky sa budú vyhodnocovať na základe najnižšej ceny za predmet zákazky v EUR bez DPH.
2. **Lehota na predkladanie ponúk uplynie dňa: 31.07.2025 o 15:00 hod.**
3. **Spôsob a miesto na predloženie ponúk:** ponuky sa predkladajú prostredníctvom systému na elektronickú komunikáciu IS Josephine: <https://josephine.proebiz.com/sk/tender/69386/summary>
4. **Požadovaný obsah ponuky:**

 Ponuka predložená uchádzačom musí obsahovať tieto doklady v elektronickej podobe:

* 1. Opis predmetu zákazky v súlade s opisom v Prílohe č. 1 tejto výzvy – Opis predmetu zákazky.
	2. Vyplnenú a osobou oprávnenou konať za uchádzača podpísanú Prílohu č. 2 tejto výzvy - Návrh uchádzača na plnenie kritéria;
	3. Čestné vyhlásenie podľa Prílohy č. 3 a Prílohy č. 3a tejto výzvy;
	4. Informačný formulár podľa Prílohy č. 4 tejto výzvy;
	5. Návrh kúpnej zmluvy v zmysle Prílohy č. 5 tejto výzvy –Kúpna zmluva; v jej nepodpísanej verzii (t.j. vo verzii MS WORD) . V texte zmluvy uchádzač **doplní** informácie, ktoré je v zmysle inštrukcií potrebné zo strany uchádzača upresniť.
	6. Ďalšie doklady a dokumenty, ktorými uchádzač preukáže splnenie podmienok účasti (ak relevantné).

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia cena za predmet zákazky v EUR bez DPH. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou cenou bez DPH.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

V prípade, že uchádzač predbežne nahradil doklady preukazujúce splnenie podmienok účasti uvedené v bode 9 tejto výzvy čestným vyhlásením podľa Prílohy č. 3, obstarávateľ môže vyzvať uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia zapísaný v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie rámcovej dohody, predloží údaje.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

1. **Jazyk, v ktorom možno predložiť ponuky:** Štátny jazyk, slovenský jazyk (alebo český jazyk)
2. **Zákazka sa týka projektu / programu financovaného z fondov EÚ:** vlastné zdroje obstarávateľa
3. **Lehota viazanosti cenovej ponuky:** 6 mesiacov
4. **Obhliadka miesta:** nie
5. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.

Prílohy:

1. Príloha č. 1: Opis predmetu zákazky
2. Príloha č. 2: Návrh uchádzača na plnenie kritéria
3. Príloha č. 3: Čestné vyhlásenie uchádzača
4. Príloha č. 3a: Čestné vyhlásenie uchádzača – sankčné opatrenia
5. Príloha č. 4: Informačný formulár
6. Príloha č. 5: Kúpna zmluva

V Bratislave dňa 24.7.2025

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

 JUDr. Barbora Notová

 vedúca odboru právnych služieb a verejného obstarávania

 **Príloha č. 1**

 **Opis predmetu zákazky**

**Prílohu tvorí samostatný dokument s názvom:**

*Príloha č. 1 Opis predmetu zákazky*

 **Príloha č. 2**

**Návrh uchádzača na plnenie kritérií**

**Prílohu tvorí samostatný dokument s názvom:**

*Príloha č. 2 Návrh uchádzača na pnenie kritéria*

**Príloha č. 3**

**Čestné vyhlásenie uchádzača**

**Prílohu tvorí samostatný dokument s názvom:**

*Príloha č. 3 Čestné vyhlásenie uchádzača – súhlas*

**Príloha č. 3a**

**Čestné vyhlásenie uchádzača**

**Prílohu tvorí samostatný dokument s názvom:**

*Príloha č. 3a Čestné vyhlásenie uchádzača – Sankčné opatrenia*

**Príloha č 4**

**Informačný formulár**

**Prílohu tvorí samostatný dokument s názvom:**

*Príloha č. 4 Informačný formulár*

**Príloha č. 5**

**Kúpna zmluva**

**Prílohu tvorí samostatný dokument s názvom:**

*Príloha č. 5 Kúpna zmluva*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)